-1-

**บันทึกการประชุมสภาองค์การบริหารส่วนตำบลเชียงยืน**

**สมัยสามัญ ที่ 3 ครั้งที่ 2 ประจำปี 2566**

**วันที่ 10 เดือน สิงหาคม พ.ศ. 2566 เวลา 09.00 น.**

**ณ ห้องประชุมสภาองค์การบริหารส่วนตำบลเชียงยืน**

**ผู้มาประชุม**

1.นายณัฎฐภัทร์ สิงห์มอ ประธานสภา อบต.

2.นายเกษร ประภาสพงษ์ รองประธานสภา อบต.

3.นางสุภาพร พละกุล สมาชิกสภา อบต. เขตเลือกตั้งที่ 1

4.นางรวม สาธารณะ สมาชิกสภา อบต. เขตเลือกตั้งที่ 2

5.นางมยุรี สุภดี สมาชิกสภา อบต. เขตเลือกตั้งที่ 3

6.นายอัครเดช พาจันดี สมาชิกสภา อบต. เขตเลือกตั้งที่ 6

7.นางสาวสุภารัตน์ กิตติราช สมาชิกสภา อบต. เขตเลือกตั้งที่ 7

8.นายทวี เกษรราช สมาชิกสภา อบต. เขตเลือกตั้งที่ 8

9.นายนิคม ยาเขียว สมาชิกสภา อบต. เขตเลือกตั้งที่ 9

10.นางสาวณัฐวิภา กะตะสีลา สมาชิกสภา อบต. เขตเลือกตั้งที่ 10

11.นายบุญมา โคตรสีพรม สมาชิกสภา อบต. เขตเลือกตั้งที่ 11

12.นายเฉลิมพล คำทึง สมาชิกสภา อบต. เขตเลือกตั้งที่ 12

13.นายบุญเกิด พฤพล สมาชิกสภา อบต. เขตเลือกตั้งที่ 13

14.นายบุญถิ่น สีดาพา สมาชิกสภา อบต. เขตเลือกตั้งที่ 14

15.นายรุ่งรัตน์ ยาเขียว สมาชิกสภา อบต. เขตเลือกตั้งที่ 15

16.นายสุขสันติ จันแดง สมาชิกสภา อบต. เขตเลือกตั้งที่ 17

17.นายนิพนธ์ จันแดง สมาชิกสภา อบต. เขตเลือกตั้งที่ 18

18.นายอนันต์ สิทธิพาที สมาชิกสภา อบต. เขตเลือกตั้งที่ 19

19.นายลัทธพล มีสีสัน สมาชิกสภา อบต. เขตเลือกตั้งที่ 20

20.นายวิรมย์ โยจำปา สมาชิกสภา อบต. เขตเลือกตั้งที่ 21

21.นายชิงชัย ศิริโวหาร เลขานุการสภา อบต.

**ผู้ไม่มาประชุม**

**-ไม่มี**

/ผู้เข้าร่วมประชุม...

-2-

**ผู้เข้าร่วมประชุม**

1.นายศักดิ์สิทธิ์ คำทึง นายก อบต.เชียงยืน

2.นายชุมพล หล้าจางวาง รองนายก อบต.เชียงยืน

3.นางอุทัย บัวสีดำ รองนายก อบต.เชียงยืน

4.นายจันใด ฝ้ายสีงาม เลขานุการนายก อบต.เชียงยืน

5.นางสาวอัจจิมา จันทร์ลอย ผู้ช่วยนักวิเคราะห์นโยบายและแผน

**เริ่มประชุม** **เวลา 09.00 นาฬิกา**

- เมื่อถึงเวลา นายณัฎฐภัทร์ สิงห์มอ ประธานสภาองค์การบริหารส่วนตำบลเชียงยืน ในการประชุมสภาองค์การบริหารส่วนตำบลเชียงยืน สมัยสามัญ สมัยที่ 3 ครั้งที่ 2ประจำปี 2566 ได้ตรวจสอบรายชื่อสมาชิกสภาองค์การบริหารส่วนตำบลเชียงยืน มีผู้มาประชุม จำนวน 20 คน ครบองค์ประชุม จึงกล่าวเปิดประชุมสภาองค์การบริหารส่วนตำบลเชียงยืน และดำเนินการประชุมตามระเบียบวาระ

**ระเบียบวาระที่ 1**  **เรื่อง ประธานแจ้งให้ที่ประชุมทราบ**

**นายณัฎฐภัทร์ สิงห์มอ** -วันนี้มีตัวแทนนักเรียนจากสภาเด็กและเยาวชนตำบลเชียงยืน ขอเข้า

**ประธานสภาฯ** ร่วมรับฟังการประชุมสภาฯ ขอเชิญเลขานุการสภาฯ ชี้แจง เชิญครับ

**นายชิงชัย ศิริโวหาร** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**เลขานุการสภาฯ** กระผม นายชิงชัย ศิริโวหาร ตำแหน่ง เลขานุการสภาองค์การบริหารส่วนตำบลเชียงยืน ขอแจ้งหนังสือขออนุญาตเข้าร่วมรับฟังและเข้าร่วมในการประชุมสภาฯ และในวันนี้น้องๆ ต้องการมาเสนอปัญหาและความต้องการเพื่อให้สภาฯและคณะผู้บริหาร ตลอดจนผู้ที่เกี่ยวข้อง ได้รับทราบ เพื่อให้การสนับสนุนการดำเนินงานของสภาเด็กและเยาวชนตำบลเชียงยืน และเสนอขอรับการสนับสนุนจากหน่วยงาน หรือประสานไปยังหน่วยงานอื่นๆ เพื่อให้การสนับสนุนด้านงบประมาณด้วย และในช่วงบ่ายสองโมงวันนี้ ทางโรงพยาบาลส่งเสริมสุขภาพตำบล และทาง อบต.เชียงยืน จะได้ประชุมร่วมกันเพื่อเตรียมความพร้อมโครงการป้องกันการตั้งครรภ์ก่อนวัยอันควร ต่อไปขออนุญาตท่านประธานสภาฯ ได้ให้น้องๆจากสภาเด็กฯ แนะนำตัว เชิญครับ

/เด็กหญิงสุกัลยา...

-3-

**เด็กหญิงสุกัลยา ชาวสวน** - สวัสดีค่ะ ขอแนะนำตัว เด็กหญิงสุกัลยา ชาวสวน เป็นตัวแทนมาจากโรงเรียนบ้านบ่อน้อยประชาสรรค์ เป็นประธานกรรมการสภาเด็กและเยาวชนตำบลเชียงยืน และขอเสนอโครงการป้องกันการตั้งครรภ์ก่อนวัยอันควร และขอรับการสนับสนุนงบประมาณด้วยค่ะ

**เด็กหญิงกมลชนก อุนิลคำ** - สวัสดีค่ะ ขอแนะนำตัว เด็กหญิงกมลชนก อุนิลคำ เป็นตัวแทนมาจากโรงเรียนบ้านบ่อน้อยประชาสรรค์ เป็นกรรมการสภาเด็กและเยาวชนตำบลเชียงยืน

**เด็กหญิงพัชรพร พันธุ์ดง** - สวัสดีค่ะ ขอแนะนำตัว เด็กหญิงพัชรพร พันธุ์ดง เป็นตัวแทนมาจากโรงเรียนบ้านหนองหลอด เป็นรองประธานกรรมการสภาเด็กและเยาวชนตำบลเชียงยืน

**เด็กชายอภิเดช กรมสินไทย** - สวัสดีค่ะ ขอแนะนำตัว เด็กชายอภิเดช กรมสินไทย เป็นตัวแทนมาจากโรงเรียนบ้านบ่อน้อยประชาสรรค์ เป็นกรรมการสภาเด็กและเยาวชนตำบลเชียงยืน

**เด็กชายณัฐพงษ์ คำพันธุ์** - สวัสดีค่ะ ขอแนะนำตัว เด็กชายณัฐพงษ์ คำพันธุ์ เป็นตัวแทนมาจากโรงเรียนบ้านเชียงยืน เป็นกรรมการสภาเด็กและเยาวชนตำบลเชียงยืน

**นายชิงชัย ศิริโวหาร** - ในขณะนี้ทาง อบต.เชียงยืน ได้มีการเตรียมงบประมาณไว้ เพื่อจัดทำ

**เลขานุการสภาฯ** โครงการฝึกว่ายน้ำ และปัญหาที่ทางสภาเด็กและเยาวชนได้เสนอปัญหามานั้น ทาง อบต.ก็จะร่วมกับหน่วยงานที่เกี่ยวข้องเข้าไปดูแล อบรมให้ความรู้กับเด็กและผู้ปกครอง เพื่อสร้างความเข้าใจซึ่งกันและกัน ในการที่จะป้องกันปัญหาที่จะเกิดขึ้นกับเด็กและเยาวชนซึ่งก็เปรียบเสมือนบุตรหลานของท่าน ในการที่เราจะมาช่วยกันดูแลพวกเขาให้เติบโตขึ้นอย่างมีคุณภาพและมีอนาคตที่ดีขึ้น

**นายณัฎฐภัทร์ สิงห์มอ** -วันนี้ก็เป็นเรื่องที่ดีที่มีตัวแทนนักเรียนจากสภาเด็กและเยาวชนตำบล

**ประธานสภาฯ** เชียงยืน มาร่วมรับฟังการประชุมสภาฯ การที่จะอบรมให้ความรู้แก่เด็กและผู้ปกครองให้มีความเข้าใจกันและกันเป็นเรื่องที่ดี เพื่อให้เด็กห่างไกลจากอบายมุข และเป็นการแก้ไขปัญหาสังคม การติดยาเสพติด ตลอดจนปัญหาอื่นๆที่จะตามมา ทาง อบต.ถ้ามีงบประมาณอะไรที่จะทำได้ก็ควรให้การสนับสนุน

/ระเบียบวาระ...

-4-

**ระเบียบวาระที่ 2** **เรื่อง รับรองรายงานการประชุม**

 **-ไม่มี**

**ระเบียบวาระที่ 3** **กระทู้ถาม**

 **-ไม่มี**

**ระเบียบวาระที่ 4** **เรื่อง ที่คณะกรรมการที่สภาท้องถิ่นจัดตั้งขึ้นพิจารณาเสร็จแล้ว**

 -ไม่มี

**ระเบียบวาระที่ 5** **เรื่อง ที่เสนอใหม่**

 **- 5.1 ญัตติร่างข้อบัญญัติงบประมาณรายจ่ายประจำปีงบประมาณ พ.ศ.2567**

**นายณัฎฐภัทร์ สิงห์มอ** สำหรับในวันนี้จะเป็นการพิจารณาร่างข้อบัญญัติงบประมาณรายจ่าย

**ประธานสภาฯ** ประจำปีงบประมาณ พ.ศ.2567 คือวาระที่ 1 ขั้นรับหลักการวาระที่ 2 ขั้นแปรญัตติ (อภิปราย)วาระที่ 3 ต่อไปนี้เป็นการพิจารณาในวาระที่ 1 ขั้นรับหลักการ ก่อนที่ท่านนายก อบต.จะแถลงหลักการแห่งร่างข้อบัญญัติฯ ให้เลขานุการสภาฯ ชี้แจงข้อระเบียบ เชิญครับ

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ ขอชี้แจงรายละเอียดเกี่ยวกับการจัดทำข้อบัญญัติงบประมาณรายจ่ายประจำปีงบประมาณ ตามพระราชบัญญัติสภาตำบลและองค์การบริหารส่วนตำบล พศ.ศ2537 และที่แก้ไขเพิ่มเติม มาตรา 87 วรรคหนึ่ง งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบลและจะเสนอสภาได้ก็แต่โดยนายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด และวรรคหกกำหนดว่าในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติ

……./งบประมาณ..

-5-

งบประมาณรายจ่ายเพิ่มเติม สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้ว ถ้าหากสภาองค์การบริหารส่วนตำบลพิจารณาไม่แล้วเสร็จให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป

มาตรา 87/1 วรรคหนึ่ง ในกรณีที่สภาองค์การบริหารส่วนตำบลไม่รับหลักการแห่งร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม ให้นายอำเภอตั้งคณะกรรมการคณะหนึ่งประกอบด้วยกรรมการจำนวน 7 คน เพื่อพิจารณาหาข้อยุติความขัดแย้งโดย แก้ไขปรับปรุงหรือยืนยันสาระสำคัญที่บัญญัติไว้ในข้อบัญญัตินั้น ทั้งนี้ ให้ยึดถือหลักเกณฑ์ตามกฎหมายและระเบียบที่เกี่ยวข้อง ตลอดจนประโยชน์ของท้องถิ่นและประชาชนเป็นสำคัญ และในวันนี้ มีญัตติที่เสนอ คือ ญัตติร่างข้อบัญญัติงบประมาณรายจ่ายประจำปีงบประมาณ พ.ศ.2567 ซึ่งตามระเบียบฯ นายก อบต.จะเป็นผู้เสนอร่างได้คนเดียว ซึ่งแยกออกเป็น 2 ส่วน คือ

1.ร่างข้อบัญญัติงบประมาณรายจ่ายประจำปี และ

2.แบบประมาณการก่อสร้าง

ซึ่งการเสนอร่างข้อบัญญัติฯจะต้องแนบรายละเอียดแบบประมาณการก่อสร้างมาด้วย เพื่อให้เห็นว่างานโครงสร้างแต่ละงานเป็นแบบแปลนอย่างไร งบประมาณเท่าไหร่ ปริมาณงาน ทางสมาชิกสภาฯก็จะได้มีการตรวจสอบว่าถูกต้องหรือผิดอย่างไร ขอให้ทุกท่านดูแผ่นแทรก ที่เขียนว่าใบแทรก จะอยู่ในแบบประมาณการก่อสร้าง ซึ่งทำเสร็จทีหลังจึงนำมาเพิ่มขอแทรกในร่างข้อบัญญัติงบประมาณรายจ่าย

**นายณัฎฐภัทร์ สิงห์มอ** ครับ ขอขอบคุณท่านเลขานุการสภา อบต.ที่ได้ชี้แจงข้อกฎหมาย

**ประธานสภาฯ** ระเบียบ และรายละเอียด ผมได้ดูคร่าวๆแล้ว ผู้บริหารก็ได้ยื่นเพิ่มเติมให้ทางสภาฯ ทางสภาฯก็รับทราบ ในวันนี้เป็นการประชุม เพื่อพิจารณาร่าง ข้อบัญญัติงบประมาณรายจ่ายประจำปีงบประมาณ พ.ศ.2567 เหตุใดจึงไม่มีเจ้าหน้าที่ หัวหน้าส่วนราชการเข้าร่วมประชุมเลย ซึ่งก็ได้ทำหนังสือเชิญประชุมแล้ว ขอให้ท่านนายก อบต.ชี้แจง

/นายเกษร...

-6-

**นายเกษร ประภาสพงษ์** เรียนประธานสภาที่เคารพและท่านสมาชิกทุกท่าน ครับ ผมนายเกษร

**รองประธานสภาฯ** ประภาสพงษ์ รองประธานสภาฯ ตามที่เคยปฏิบัติกันมา ในการประชุมสภา ฯ ก็จะมีหัวหน้าส่วนราชการ เจ้าหน้าที่เข้าร่วมประชุมเพื่อชี้แจงเรื่องต่าง ๆ ที่ทางสภาฯได้สอบถาม เหตุใดจึงไม่มีเจ้าหน้าที่เข้าร่วมประชุมเหมือนเดิม

**นายศักดิ์สิทธิ์ คำทึง** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**นายก อบต.** กระผม นายศักดิ์สิทธิ์ คำทึง นายก อบต. คือในวันนี้ เรามาพิจารณาร่างข้อบัญญัติงบประมาณรายจ่ายประจำปี 2567 ทางเจ้าหน้าที่มีงานทำประจำ และมีงานหลายอย่างที่มอบหมายให้ไปทำ หัวหน้าส่วนราชการยังมีงานค้างอยู่ เลยจะเร่งให้เจ้าหน้าที่จัดทำโครงการที่ยังค้างอยู่ในงบประมาณปี 2566 หากไม่รีบทำจะตกไปเป็นเงินสะสม ไม่อยากให้งบประมาณตกไป เจ้าหน้าที่อาจจะต้องมาทำงานวันหยุดราชการ หากว่าท่านใดมีข้อสงสัยในปีงบประมาณ 2566 ทางฝ่ายบริหารจะให้ท่านรองนายกชุมพล หล้าจางวาง ตอบคำถามแทน ครับ

**นายณัฎฐภัทร์ สิงห์มอ** ครับ ขอขอบคุณท่านนายก อบต.ที่ได้ชี้แจงต่อสภาฯ ก็เป็นเหตุผลของ

**ประธานสภาฯ** ท่าน แต่ประธานสภาฯ ขอให้เจ้าหน้าที่เข้าร่วมประชุม ก็เป็นประโยชน์แก่นายกเองในการแถลงร่างข้อบัญญัติฯ เพราะนายกจะได้อ่านแถลงร่างข้อบัญญัติฯ หากแต่ละส่วนราชการเข้าร่วมประชุมก็จะสามารถชี้แจงได้ แต่ก็เป็นอำนาจของท่านนายก ว่าจะให้เจ้าหน้าที่เข้าประชุมหรือไม่เข้าประชุมก็ได้ แต่ในการประชุมครั้งนี้ ถือว่าสำคัญเพราะเป็นเรื่องงบประมาณ

**นายชิงชัย ศิริโวหาร** - ครับ ขอชี้แจงให้ที่ประชุมทราบนะครับ ในส่วนการเสนอร่างข้อบัญญัติ

**เลขานุการสภาฯ** งบประมาณรายจ่ายประจำปี ท่านนายก ได้มีคำแถลงไว้แล้ว และได้มีการส่งหนังสือล่วงหน้าตามระเบียบ และได้ให้เวลาแก่สมาชิกสภาในการพิจารณาร่างฯ ถ้าหากมีเรื่องใดสงสัยก็สามารถที่จะอภิปราย จนกระทั้งสิ้นข้อสงสัย หลังจากนั้นก็จะมีการลงมติว่าจะรับหรือไม่รับหลักการ ขออนุญาตให้ย้อนไปดูในการประชุมสภาผู้แทนราษฎรจะเห็นว่าไม่มีเจ้าหน้าที่เข้าร่วมประชุม เพราะถือว่าเป็นสถานที่ของสภาฯ แม้เข้าร่วมประชุมได้ก็ไม่สามารถที่จะพูดได้ ในขณะนี้มีเงินเหลือจ่าย นายก อบต.จึงมอบให้เจ้าหน้าที่พิจารณาว่าจะนำเงินไปจัดทำในเรื่องใด หากมีข้อสงสัยในเรื่องใด ข้าราชการจะทำการส่งข้อมูลให้กับผมและผมจะเป็นคนตอบ

/นายณัฎฐภัทร์...

-7-

**นายณัฎฐภัทร์ สิงห์มอ** ครับ ร่างข้อบัญญัติฯ ที่ได้ส่งให้สมาชิก ล่วงหน้าก่อนวันประชุมนั้น ตาม

**ประธานสภาฯ** กฎหมาย นายก อบต.จะต้องเป็นคนแถลงทั้งฉบับให้สภาฯได้ทราบ ถูกต้องหรือไม่ เชิญเลขานุการสภาฯชี้แจง เชิญครับ

**นายชิงชัย ศิริโวหาร** - ไม่ถูกต้องครับ ในคำแถลงจะมีการแถลงในเรื่องของหมวดรายจ่ายใหญ่

**เลขานุการสภาฯ** ๆ แต่ในกรณีที่อ่านทั้งหมดเป็นการปฏิบัติที่ไม่ถูกต้อง หากย้อนไปดูการประชุมสภาผู้แทนราษฎร นายกรัฐมนตรี จะมีการแถลงในหลักใหญ่ๆ เท่านั้น จะอ่านทั้งหมดเป็นไปไม่ได้ อย่างที่ได้นำเรียนเอกสารได้มีการส่งให้ล่วงหน้าแล้ว หากมีข้อสงสัยให้ลุกขึ้นอภิปราย จนสิ้นข้อสงสัย

**นายณัฎฐภัทร์ สิงห์มอ** ครับ หากทางเลขานุการสภาฯ ว่าไม่ต้องแถลงร่างข้อบัญญัติฯ ทั้งฉบับ

**ประธานสภาฯ** ทางสภาฯจะสอบถามว่าวันนี้จะต้องรับร่างข้อบัญญัติฯ สำหรับผมยังพิจารณาไม่ครบทุกหมวดรายจ่ายเลย

**นายบุญมา โคตรสีพรม** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายบุญมา โคตรสีพรม สมาชิกสภาฯ อบต.เขตเลือกตั้งที่ 11 ครับ สวัสดีวันพฤหัสบดี กระผมขอเรียนว่าความถูกใจบางครั้งก็ไม่ใช่ความถูกต้อง ความถูกใจมักจะนำมาเป็นใหญ่ ถ้ามีสติชีวิตก็จะเป็นไปในทางที่ถูกต้อง มีเรื่องจะปรึกษาว่าได้รับหนังสือร่างข้อบัญญัติฯ วันที่ 6 สิงหาคม 2566 ผมยังศึกษารายละเอียดยังไม่แล้วเสร็จเลยครับ ซึ่งบประมาณ 94 ล้านบาท เป็นงบประมาณที่มากพอสมควร จึงขออนุญาตท่านประธานสภาฯ ขอเลื่อนวันพิจารณารับหลักการไปก่อน

**นายอนันต์ สิทธิพาที** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายอนันต์ สิทธิพาที สมาชิกสภาฯ อบต.เขตเลือกตั้งที่ 19 ครับ หนังสื่อส่งประชุม ผมจะได้รับช้ากว่าคนอื่น เพราะติดภารกิจส่วนตัว มีญาติเสียชีวิต จึงยังไม่ได้อ่านร่างข้อบัญญัติฯ จึงขอเลื่อนวันรับหลักการไปก่อน

**นางรวม สาธารณะ** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ดิฉัน นางรวม สาธารณะ สมาชิกสภาฯ อบต.เขตเลือกตั้งที่ 2 ได้มีการแจ้งไป 2 รอบแล้วจากการประชุมครั้งก่อน ว่าให้ออกไปสำรวจ เพราะว่าหมู่ที่ 2 จะทำโครงการก่อสร้างกำแพงกั้นดินทรุดทับถนน แต่ไม่มีเจ้าหน้าที่ออกไปสำรวจ ขอให้ทางเลขานุการสภาฯ ชี้แจงด้วยว่าเป็นอย่างไร

/นายนิพนธ์ จันแดง...

-8-

**นายนิพนธ์ จันแดง** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายนิพนธ์ จันแดง สมาชิกสภาฯ อบต.เขตเลือกตั้งที่ 18 ครับ หนังสื่อส่งประชุม ผมจะได้รับหนังสือแล้วแต่ยังไม่ได้อ่านรายละเอียดในร่างข้อบัญญัติฯ จึงขอเลื่อนวันรับหลักการไปก่อน

**นายเกษร ประภาสพงษ์** เรียนประธานสภาที่เคารพและท่านสมาชิกทุกท่าน ครับ ผมนายเกษร

**รองประธานสภาฯ** ประภาสพงษ์ รองประธานสภาฯ ผมขอให้เลื่อนการพิจารณาร่างข้อบัญญัติไปก่อน เพราะยังศึกษารายละเอียดไม่ครบถ้วน

**นายรุ่งรัตน์ ยาเขียว** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายรุ่งรัตน์ ยาเขียว สมาชิกสภาฯ อบต.เขตเลือกตั้งที่ 15 ครับ หนังสื่อส่งประชุม ผมจะได้รับหนังสือแล้วแต่ยังไม่ได้อ่านรายละเอียดในร่างข้อบัญญัติฯ จึงขอเลื่อนการพิจารณารับหลักการไปก่อนครับ

**นายอัครเดช พาจันดี** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายอัครเดช พาจันดี สมาชิกสภาฯ อบต.เขตเลือกตั้งที่ 6 ครับ ผมจะได้รับหนังสือแล้วแต่ยังอ่านรายละเอียดในร่างข้อบัญญัติฯ ไม่ครบถ้วน เพราะเป็นสมาชิกใหม่ ยังต้องใช้เวลาศึกษามากกว่านี้ จึงขอเลื่อนการพิจารณารับหลักการไปก่อนครับ

**นายชิงชัย ศิริโวหาร** - ขอเรียนแจ้งว่าเราอยู่ในการพิจารณาญัตติเสนอร่างข้อบัญญัติงบ

**เลขานุการสภาฯ** ประมาณรายจ่ายประจำปีงบประมาณ 2567 การขอเลื่อน ไม่มีระเบียบนะครับ นายก อบต.จะต้องแถลงหลักการแห่งร่างข้อบัญญัติฯก่อน เมื่อแถลงไปแล้ว ท่านพิจารณาแล้วไม่เข้าใจ สามารถตั้งคณะกรรมการขึ้นมาเพื่อพิจารณาได้ครับ ซึ่งสภาฯสามารถใช้เวลาพิจารณาได้ภายใน 60 วัน เมื่อพร้อมแล้วก็สามารถนัดประชุมเพื่อพิจารณาได้ ยังไม่มีญัตติเข้าสู่สภาฯพิจารณา จะเลื่อน ก็คือผิดระเบียบฯ ดังนั้นก็ต้องให้ นายก อบต.แถลงหลักการร่างข้อบัญญัติฯก่อนครับ

**นายณัฎฐภัทร์ สิงห์มอ** ครับ อยากสอบถามทางเลขานุการสภาฯ ว่าผิดระเบียบอย่างไร ในเมื่อ

**ประธานสภาฯ** บอกว่าไม่อ่านทั้งฉบับ

/นายชิงชัย ศิริโวหาร...

-9-

**นายชิงชัย ศิริโวหาร** - ครับ คำว่าแถลงของท่านประธานฯ คือทั้งฉบับ แต่ในตอนนี้ นายกได้

**เลขานุการสภาฯ** เตรียมคำแถลงไว้แล้ว 3 แผ่น หน้าที่ในการพิจารณาข้อบัญญัติคือ ส่งให้แล้ว ท่านต้องไปดู พิจารณาดู ก่อนอื่นต้องให้นายกแถลงไปก่อน ต่อจากนั้นจะพิจารณา อภิปรายหรือไม่อภิปรายก็ได้ หรือจะนัดประชุมใหม่ก็ได้ จะประชุมกี่วันก็ได้ ครับ

**นายณัฎฐภัทร์ สิงห์มอ** ครับ หากทางเลขานุการสภาฯ ชี้แจงว่าให้นายก อบต.แถลงหลักการไป

**ประธานสภาฯ** ก่อน ก็ขอเชิญท่านนายก แถลงหลักการร่างข้อบัญญัติงบประมาณรายจ่ายประจำปี 2567 เชิญครับ

**นายศักดิ์สิทธิ์ คำทึง** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**นายก อบต.** กระผม นายศักดิ์สิทธิ์ คำทึง นายก อบต. ขอแถลงหลักการและเหตุผลแห่งร่างข้อบัญญัติงบประมาณรายจ่ายประจำปีงบประมาณ พ.ศ.2567 ในการจัดทำงบประมาณรายจ่ายประจำปีนั้น ได้จัดทำตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมจนถึงปัจจุบัน และกฎหมาย ระเบียบ หนังสือสั่งการที่เกี่ยวข้อง (หนังสือกระทรวงมหาดไทย ด่วนที่สุด ที่ มท 0808.2/ว 5147 ลงวันที่ 9 มิถุนายน 2566 เรื่อง แนวทางปฏิบัติการจัดทำงบประมาณรายจ่ายประจำปีงบประมาณ พ.ศ.2567 ขององค์กรปกครองส่วนท้องถิ่น ถูกต้องครบถ้วนแล้ว และขอแถลงรายละเอียดเกี่ยวกับร่างข้อบัญญัติงบประมาณรายจ่ายประจำปีงบประมาณ พ.ศ.2567 ดังต่อไปนี้

- ในปีงบประมาณ พ.ศ.2567 องค์การบริหารส่วนตำบลเชียงยืน ประมาณการรายรับไว้ทั้งสิ้น 94,300,000.- บาท (เก้าสิบสี่ล้านสามแสนบาทถ้วน.-) และตั้งรายจ่ายไว้ทั้งสิ้น 94,300,000.- บาท (เก้าสิบสี่ล้านสามแสนบาทถ้วน.-)

**รายละเอียดในการประมาณการรายรับ ดังนี้**

 **ประมาณการรายรับรวมทั้งสิ้น 94,300,000.- บาท แยกเป็น**

**รายได้จัดเก็บเอง**

หมวดภาษีอากร รวม 900,000.-บาท

หมวดค่าธรรมเนียมค่าปรับและใบอนุญาต รวม 360,000.-บาท

หมวดรายได้จากทรัพย์สิน รวม 1,070,000.-บาท

หมวดรายได้จากสาธารณูปโภคและการพาณิชย์ รวม - บาท

/รายได้เบ็ดเตล็ด...

-10-

หมวดรายได้เบ็ดเตล็ด รวม 210,000.-บาท

หมวดรายได้จากทุน รวม - บาท

**รายได้ที่รัฐบาลเก็บแล้วจัดสรรให้**

หมวดภาษีจัดสรร รวม 41,400,000.-บาท

**รายได้ที่รัฐบาลอุดหนุนให้**

หมวดเงินอุดหนุน รวม 50,360,000.-บาท

**รายละเอียดจำแนกรายจ่ายตามแผนงาน**

**แผนงานงบกลาง ตั้งไว้ จำนวน 26,972,200.- บาท แยกเป็น**

- งานงบกลาง จำนวน 26,972,200.-บาท

**แผนงานบริหารทั่วไป ตั้งไว้ 27,121,690.- บาท** แยกเป็น

 1. งานบริหารทั่วไป จำนวน 19,858,730.-บาท

2. งานบริหารงานคลัง จำนวน 6,849,320.-บาท

3. งานควบคุมภายในและการตรวจสอบภายใน จำนวน 413,640.- บาท

**แผนงานการรักษาความสงบภายใน**

 **ตั้งไว้ จำนวน 374,000.- บาท แยกเป็น**

1. งานป้องกันภัยฝ่ายพลเรือนและระงับอัคคีภัย จำนวน 374,000.-บาท

**แผนงานการศึกษา ตั้งไว้ จำนวน 21,508,400.-บาท แยกเป็น**

 1.งานบริหารทั่วไปเกี่ยวกับการศึกษา จำนวน 7,343,758.-บาท

 2. งานระดับก่อนวัยเรียนและประถมศึกษา จำนวน 14,164,642.-บาท

**แผนงานสาธารณสุข ตั้งไว้ จำนวน 993,600.-บาท แยกเป็น**

1.งานบริการสาธารณสุขและงานสาธารณสุขอื่น จำนวน 993,600.-บาท

**แผนงานสังคมสงเคราะห์ ตั้งไว้ จำนวน 1,757,480.-บาท แยกเป็น**

1.งานบริหารทั่วไปเกี่ยวกับสังคมสงเคราะห์ จำนวน 1,757,480.-บาท

**แผนงานเคหะและชุมชน ตั้งไว้ จำนวน 7,145,430.-บาท แยกเป็น**

1. งานบริหารทั่วไปเกี่ยวกับเคหะและชุมชน จำนวน 3,626,330.-บาท

 2. งานไฟฟ้าและประปา จำนวน 830,300.-บาท

 3. งานกำจัดขยะมูลฝอยและสิ่งปฏิกูล จำนวน 720,000.-บาท

4. งานบำบัดน้ำเสีย จำนวน 1,968,800.-บาท

 **แผนงานสร้างความเข้มแข็งของชุมชน ตั้งไว้ จำนวน 190,000.-บาท**

1.งานส่งเสริมและสนับสนุนความเข้มแข็งชุมชน จำนวน 190,000.-บาท

/แผนงานการศาสนา...

-11-

**แผนงานการศาสนา วัฒนธรรมและนันทนาการ ตั้งไว้**

 **จำนวน 337,000.-บาท แยกเป็น**

1. งานศาสนาและวัฒนธรรมท้องถิ่น จำนวน 7,000.-บาท

2. งานกีฬาและนันทนาการ จำนวน 330,000.-บาท

 **แผนงานอุตสาหกรรมและการโยธา ตั้งไว้ จำนวน 7,500,200.-บาท**

1. งานก่อสร้าง จำนวน 7,500,200.- บาท

**แผนงานการเกษตร ตั้งไว้ จำนวน 400,000.- บาท แยกเป็น**

1. งานส่งเสริมการเกษตร จำนวน 310,000.-บาท

2. งานสิ่งแวดล้อมและทรัพยากรธรรมชาติ

 จำนวน 90,000.-บาท

**รวมประมาณการรายจ่ายทั้งสิ้น จำนวน 94,300,000.-บาท**

 **(เก้าสิบสี่ล้านสามแสนบาทถ้วน)** รายละเอียดประมาณการรายรับและรายละเอียดประมาณการรายจ่ายตามร่างข้อบัญญัติฯ ได้ส่งให้ท่านสมาชิกได้ไปตรวจดูล่วงหน้าแล้ว

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ ขออนุญาตท่านประธานฯ ครับ จากการที่ผมได้นำเรียนมาแล้วว่าหากร่างข้อบัญญัติฯ มีรายละเอียดเยอะ และสมาชิกสภาฯที่ยังไม่เข้าใจในรายละเอียดที่ตั้งงบประมาณ เพราะฉะนั้นจะมี 2 ประเด็น คือ

1.จะอภิปรายก็ได้หรือจะไม่อภิปรายก็ได้ และก็สั่งปิดประชุม กลับไปศึกษารายละเอียดก่อน

2.หากศึกษาแล้วยังไม่เข้าใจ ก็ให้ตั้งกรรมการมาเป็นตัวแทนท่าน ให้คณะกรรมการสรุปให้ท่านแล้วนัดประชุมใหม่

**นายณัฎฐภัทร์ สิงห์มอ** -ท่านสมาชิกสภาฯ มีความเห็นเป็นอย่างไร เนื่องจากสมาชิกได้มีความ

**ประธานสภาฯ** เห็นว่าขอเลื่อนการพิจารณารับหลักการร่างข้อบัญญัติงบประมาณรายจ่ายประจำปีงบประมาณ พ.ศ.2567 ไปก่อน เนื่องจาก สมาชิกสภาฯที่ได้รับเลือกมาใหม่ยังไม่ชัดเจนในร่างข้อบัญญัติฯ

**นายศักดิ์สิทธิ์ คำทึง** - ขอสอบถามเลขานุการสภาฯ ว่าวันนี้นายก อบต. ได้แถลงร่างข้อบัญญัติ

**นายก อบต.** งบประมาณแล้วหรือยัง หรือว่าจะเลื่อนไหรือไม่ วันนี้คำแถลงร่างข้อบัญญัติได้บรรจุในวาระการประชุมหรือยัง

/นายชิงชัย ศิริโวหาร...

-12-

**นายชิงชัย ศิริโวหาร** - กรณีนี้ถือว่า นายก อบต.ได้แถลงหลักการร่างข้อบัญญัติฯแล้ว และอยู่

**เลขานุการสภาฯ** ในวาระการพิจารณาของสภาฯ ประธานสภาฯ จะนัดประชุมครั้งต่อไปเมื่อไหร่ก็ได้ แต่ตามกฎหมายมีเวลาในการพิจารณาไม่เกิน 60 วัน ซึ่งขณะนี้ได้ทำหนังสือขอขยายเวลาสมัยประชุมสภาฯสมัยสามัญ ออกไปอีก15 วัน เพื่อให้นายอำเภอเมืองอุดรธานี อนุมัติแล้ว

**นายณัฎฐภัทร์ สิงห์มอ** - สำหรับการพิจารณาลงมติรับหลักการร่างข้อบัญญัติฯ จะเลื่อนการ

**ประธานสภาฯ** พิจารณาออกไปในสมัยประชุมสภา สมัยสามัญที่ 3 ครั้งที่ 3 วันที่ 15

สิงหาคม 2566

**-พักรับประทานอาหารเที่ยง เวลา 12.00 น.-**

หลังจากรับประทานอาหารเที่ยงเสร็จแล้ว สมาชิกสภาฯ ทุกคนเข้ามาพร้อมกันที่ห้องประชุมสภา เวลา 13.00 น. เลขานุการสภาฯตรวจสอบองค์ประชุม ครบองค์ประชุม เริ่มประชุมวาระต่อไป

**ระเบียบวาระที่ 6** **เรื่องอื่นๆ (ถ้ามี)**

**นายณัฎฐภัทร์ สิงห์มอ** - มีสมาชิกท่านใดจะสอบถามหรือเสนอความคิดเห็นอื่นๆอีกหรือไม่**ประธานสภาฯ** ขอเชิญครับ

**นายเกษร ประภาสพงษ์** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**รองประธานสภาฯ** กระผม นายเกษร ประภาสพงษ์ รองประธานสภาฯ ขอสอบถามเกี่ยวกับโครงการ บ้านเชียงยืน หมู่ที่ 2 ที่ทางสมาชิกได้สอบถามไป ขอให้ชี้แจงนะครับ

**นายศักดิ์สิทธิ์ คำทึง** - สำหรับเรื่องโครงการของหมู่ที่ 2 ที่ทางสมาชิกสอบถามมา รายละเอียด

**นายก อบต.** จะเกี่ยวข้องกับรั้ววัด ที่ทำมาก่อนไม่ผิด แต่ถ้ามีคนร้องเรียน ทักท้วง ต้องรับผิดชอบร่วมกัน ไปดูว่าจะมีแนวทางอย่างไร ถ้ามีชาวบ้านบางคนไปท้วงว่าเราไปทำรั้ววัด แล้วร้องเรียนจะทำอย่างไรเนื่องจากวัดเป็นนิติบุคคล ในวันนี้ หากเลิกประชุมแล้ว ให้นัดสมาชิกไปพิจารณาดูร่วมกันครับ

/นายณัฎฐภัทร์...

-13-

**นายณัฎฐภัทร์ สิงห์มอ** - ถ้าอย่างนั้น เราก็ออกไปตรวจสอบดูว่าเป็นอย่างไร สามารถทำได้หรือ

**ประธานสภาฯ** ไม่ ถ้าผิดระเบียบก็ไม่ทำ ถ้าไม่ผิดระเบียบก็ดำเนินการต่อไป

 **นางรวม สาธารณะ** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ดิฉัน นางรวม สาธารณะ สมาชิกสภาฯ อบต.เขตเลือกตั้งที่ 2 ตามที่ได้แจ้งในที่ประชุมครั้งที่แล้ว ทางท่านปลัด ได้ออกไปตรวจสอบหรือยัง

**นายชิงชัย ศิริโวหาร** - ครับ สำหรับเรื่องนี้ ผมก็กังวลในเรื่องแนวหลักเขตของวัด เกรงว่าจะ

**เลขานุการสภาฯ** เกิดปัญหา ผมจะมอบหมายให้นิติกร และผอ.กองช่างออกไปสำรวจดูว่าสามารถทำได้หรือไม่

**นายศักดิ์สิทธิ์ คำทึง** - สำหรับเรื่องนี้ อยากให้ทุกท่านไปตรวจสอบร่วมกัน หากจะดำเนินการ

**นายก อบต.** ผมก็ไม่ขัดข้อง ทำได้หรือไม่ได้อยากให้พิจารณาร่วมกัน

**นางสุภาพร พละกุล** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ดิฉัน นางสุภาพร พละกุล สมาชิกสภาฯ อบต.เขตเลือกตั้งที่ 1 ทางโรงพยาบาลส่งเสริมสุขภาพตำบลเชียงยืน ได้ประสานขอให้ทาง อบต.ทำโครงการไปประสานกับทาง อบจ. ไม่ทราบว่าได้ดำเนินการหรือยัง

**นายศักดิ์สิทธิ์ คำทึง** - สำหรับโครงการนั้น ทาง อบต.ได้รับการประสานจาก รพสต.เชียงยืน

**นายก อบต.** แล้ว และทาง อบตก็ได้ทำโครงการเสนอไปยัง อบจ.อุดรธานีให้แล้ว

**นายณัฎฐภัทร์ สิงห์มอ** - สำหรับโครงการ หมู่ที่ 1 แจ้งว่าทาง อบต.ได้ดำเนินการโครงการไป

**ประธานสภาฯ** แล้วหรือยัง มีสมาชิกท่านจะสอบถามแจ้งได้เลยนะครับ

**นายชิงชัย ศิริโวหาร** - ครับสำหรับเรื่องนี้หากสมาชิกสภาฯท่านใดไม่เข้าใจในส่วนใด สามารถ

**เลขานุการสภาฯ** เข้ามาสอบถามผมได้ ผมจะอธิบายให้ท่านเข้าใจ ผมจะชี้แจงให้ท่านทราบในเรื่องระเบียบฯ เท่านั้น

**นายบุญเกิด พฤพล** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ผม นายบุญเกิด พฤพล สมาชิกสภาฯ อบต.เขตเลือกตั้งที่ 13 ขอสอบถามว่าทาง อบต.จะเริ่มออกไปซ่อมแซมถนนที่เสียหายจากฝนตกเป็นเหตุให้ถนนชำรุดเมื่อไหร่ครับ เพราะตอนนี้ถนนเป็นหลุมเป็นบ่ออยากให้รีบดำเนินการด้วย

**นายณัฎฐภัทร์ สิงห์มอ** - มีสมาชิกท่านใดจะสอบถามอีกไหมครับ

**ประธานสภาฯ**

 /ที่ประชุม...

-14-

**ที่ประชุม** **- ไม่มี**

**นายณัฎฐภัทร์ สิงห์มอ** - เมื่อที่ประชุม ไม่มีเรื่องใดที่จะเสนอแล้ว กระผมก็ขอปิดการประชุม

**ประธานสภาฯ** สำหรับวันนี้ และนัดประชุมสภาครั้งต่อไป ในวันที่ 15 สิงหาคม 2566 ซึ่งจะเป็นการประชุมสภา สมัยสามัญ สมัยที่ 3 ครั้งที่ 3 ในการพิจารณาญัตติร่างข้อบัญญัติงบประมาณรายจ่ายประจำปี 2567 สำหรับวันนี้ ขอขอบคุณทุกท่านที่เข้าร่วมประชุมโดยพร้อมเพรียงกัน ขอให้ทุกท่านเดินทางโดยสวัสดิภาพ ขอปิดการประชุมครับ

**ปิดประชุม** **- เวลา 14.00 น.**

(ลงชื่อ) ผู้บันทึกรายงานการประชุม

 (นายชิงชัย ศิริโวหา)

 เลขานุการสภาองค์การบริหารส่วนตำบลเชียงยืน

คณะกรรมการตรวจรายงานการประชุมได้ตรวจสอบเมื่อวันที่.................................................

ลงชื่อ ผู้ตรวจรายงานฯ ลงชื่อ ผู้ตรวจรายงานฯ

 (นางรวม สาธารณะ) (นายบุญมา โคตรสีพรม)

 ประธานคณะกรรมการ กรรมการ

ลงชื่อ ผู้ตรวจรายงานฯ

 (นางสุภาพร พละกุล)

 กรรมการและเลขานุการ

สภาองค์การบริหารส่วนตำบลเชียงยืน ได้รับรองรายงานการประชุมในการประชุมสภา สมัย........... ที่........ครั้งที่.........เมื่อวันที่.................................................

 (ลงชื่อ) ผู้ตรวจรับรองรายงานการประชุม

 (นายณัฏฐภัทร์ สิงห์มอ)

ประธานสภาองค์การบริหารส่วนตำบลเชียงยืน

 วันที่.......................................................